ભારત દેશ આઝાદ થયો એ દિવસથી અનેક પ્રકારના મતભેદ ઊભા થતા રહ્યા છે. શહેર અને ગામ વચ્ચે મતભેદ, જ્ઞાતિ અને જાત માટે મતભેદ, શ્રીમંત અને ગરીબાઈ વચ્ચે પણ મતભેદ છે. આ મતભેદ એ વખતે વધુ પ્રબળ બને છે જ્યારે વાત પ્રેમની હોય. બબલુ (ટાઇગર શ્રોફ) અને ડિમ્પી (ક્રિતી સૅનન)ની લવ-સ્ટોરી પણ આવા અને આટલા જ મતભેદ વચ્ચે આગળ વધે છે. બબલુની ઇમેજ ટપોરી જેવી છે, પણ એ સૉફ્ટ-હાર્ટ ટપોરી છે. પ્રેમ અને લાગણી માટે તે કાંઈ પણ કરી શકે છે. એક વખત તે પોતાના ભાઈબંધને મદદ કરવા જતાં અજાણતાં ડિમ્પીને મળી જાય છે અને બન્ને પ્રેમમાં પડે છે. ડિમ્પીની ફૅમિલીને આ રિલેશન મંજૂર નથી, કારણ કે ડિમ્પીનાં મૅરેજ ઑલરેડી નક્કી થઈ ગયાં છે. બબલુ ડિમ્પીને લઈને ભાગી જાય છે અને અહીંથી ઍક્શન ડ્રામા શરૂ થાય છે.